Na temelju članka 117. stavak 5. Zakona o socijalnoj skrbi («Narodne novine» br. 157/13, 152/14, 99/15, 52/16, 16/17, 130/17, 98/19 i 64/20) i članka 37. Statuta Grada Šibenika („Službeni glasnik Grada Šibenika“, broj 2/21) Gradsko vijeće Grada Šibenika na 5. sjednici od 14. prosinca 2021. godine, donosi

**O D L U K U**

**O IZMJENI ODLUKE O OSTVARIVANJU PRAVA**

**NA NOVČANU POMOĆ RODITELJIMA**

**ZA NOVOROĐENO DIJETE**

**Članak 1.**

U Odluci o ostvarivanju prava na novčanu pomoć roditeljima za novorođeno dijete

(„Službeni glasnik Grada Šibenika“ br. 2/14, 8/15, 9/18 i 6/20) u članku 2. alineja 3. iznos : „21.000,00 kuna“ mijenja se u iznos: „28.000,00 kuna“.

**Članak 2.**

Ova Odluka bit će objavljena u „Službenom glasniku Grada Šibenika“ a stupa na snagu 1. siječnja 2022. godine.

GRADSKO VIJEĆE GRADA ŠIBENIKA

Klasa: 551-01/21-01/04

Urbroj:2182/01-05/1-21-2

Šibenik, 14. prosinca 2021.

PREDSJEDNIK GRADSKOG VIJEĆA

dr. sc. Dragan Zlatović

Dostaviti:

1. Službeni glasnik Grada Šibenika

2. Upravni odjel za društvene

djelatnosti (ovdje)

3. Upravni odjel za financije (ovdje)

4. Dokumentacija – ovdje

5. Arhiv – ovdje

**O B R A Z L O Ž E NJ E**

Dana 20. veljače 2014. godine donesena je Odluka o ostvarivanju prava na novčanu pomoć roditeljima za novorođeno dijete, (Službeni glasnik Grada Šibenika, broj 2/14) i njene Izmjene i dopune ( Službeni glasnik Grada Šibenika 8/15, 9/18 i 6/20). Odlukom i njenim izmjenama i dopunama su utvrđeni uvjeti i način ostvarivanja prava na novčanu pomoć roditeljima za novorođeno dijete te visina i oblik pomoći.

U dosadašnjoj Odluci, u članku 2. propisan je iznos novčane pomoći na način:

- za prvorođeno dijete roditelja podnositelja zahtjeva - 1.500,00 kuna;

- za drugorođeno dijete roditelja podnositelja zahtjeva - 2.000,00 kuna;

- za trećerođeno i svako daljnje dijete roditelja podnositelja zahtjeva - 21.000,00 kuna koje će biti isplaćene u jednakim godišnjim obrocima tijekom 7 kalendarskih godina, jednom godišnje u mjesecu rođenja djeteta, na osnovi podnesenog zahtjeva roditelja za tu kalendarsku godinu. Obroci će biti isplaćivani isključivo nakon podnošenja zahtjeva roditelja (s pripadajućom dokumentacijom) za svaku kalendarsku godinu. U slučaju nepodnošenja zahtjeva korisnik gubi pravo na naknadu za godinu u kojoj je propustio podnijeti zahtjev.

Vezano uz navedeno u Odluci o ostvarivanju prava na novčanu pomoć roditeljima za novorođeno dijete mijenja se iznos u članku 2. alineja 3 na način da se roditeljima trećerođenog (i više) djeteta propisuje iznos od 28. 000 kuna. Sve ostale odredbe članka ostaju iste.

Predlaže se Gradskom vijeću Grada Šibenika usvajanje izmjene predmetne Odluke .